rejauldu/bengali-wikipedia huggingface dataset:
ত্রিপুরা বিধানসভার বিরোধী দলনেতা  হলেন একজন নির্বাচিত আইনসভার সদস্য যিনি ত্রিপুরা বিধানসভায় আনুষ্ঠানিক বিরোধী দলের নেতৃত্ব দেন। আনুষ্ঠানিক বিরোধী দল   ত্রিপুরা বিধানসভায় ত্রিপুরা বিধানসভায় দ্বিতীয় বৃহত্তম সংখ্যক আসন লাভকারী রাজনৈতিক দলকে মনোনীত করতে ব্যবহৃত একটি শব্দ। আনুষ্ঠানিক স্বীকৃতি পাওয়ার জন্য, দলটির অবশ্যই বিধানসভার মোট সদস্য সংখ্যার কমপক্ষে ১০% থাকতে হবে।   ১৯৬৩ সাল থেকে, ত্রিপুরা বিধানসভায় ১২ জন বিরোধী দলনেতা রয়েছেন।   ভূমিকা   বিরোধী দলের প্রধান ভূমিকা হল বর্তমান সরকারকে প্রশ্নবিদ্ধ করা এবং জনগণের কাছে তাদের জবাবদিহি করা। দেশের জনগণের স্বার্থ রক্ষায় বিরোধী দলও সমানভাবে দায়ী। তাদের নিশ্চিত করতে হবে যে সরকার এমন কোনো পদক্ষেপ না নেয়, যা রাষ্ট্রের জনগণের উপর নেতিবাচক প্রভাব ফেলতে পারে। ক্ষমতাসীন দলের এমন পদক্ষেপ রয়েছে যা জনগণের জন্য উপকারী হতে পারে এবং বিরোধীরা এই ধরনের পদক্ষেপগুলিকে সমর্থন করবে বলে আশা করা হচ্ছে।   বিরোধী দলনেতাদের তালিকা   নং.প্রতিকৃতিনামনির্বাচনী এলাকাপদের মেয়াদবিধানসভানিয়োগকর্তারাজনৈতিক দলদায়িত্ব গ্রহণ পদত্যাগ কার্যকাল১100x100পিক্সেলঅঘোর দেববর্মা১ জুলাই ১৯৬৩ডিসেম্বর ১৯৬৩প্রথমউপেন্দ্র কুমার রায়ভারতের কমিউনিস্ট পার্টি২160x160পিক্সেলনৃপেন্দ্র চক্রবর্তী১৯৬৪১৯৬৭৩ বছরেরও বেশিভারতের কমিউনিস্ট পার্টি (মার্ক্সবাদী)৩100x100পিক্সেলবিদ্যা দেববর্মাকল্যাণপুর১৯৬৭১৯৭১৪ বছরেরও বেশিদ্বিতীয় মণীন্দ্র লাল ভৌমিক80x80পিক্সেলখালি (রাষ্ট্রপতি শাসন)N/A১ নভেম্বর ১৯৭১২০ মার্চ ১৯৭২১৪০ দিনN/A(২)160x160পিক্সেলনৃপেন্দ্র চক্রবর্তীআশারামবাড়ি২৯ মার্চ ১৯৭২৩১ মার্চ ১৯৭৭তৃতীয় মণীন্দ্র লাল ভৌমিকভারতের কমিউনিস্ট পার্টি (মার্ক্সবাদী)৪100x100পিক্সেলমুনসুর আলীবক্সনগরএপ্রিল ১৯৭৭৪ নভেম্বর ১৯৭৭ ভারতীয় জাতীয় কংগ্রেস80x80পিক্সেলখালি (রাষ্ট্রপতি শাসন)N/A ৫ নভেম্বর ১৯৭৭৫ জানুয়ারী ১৯৭৮৬১ দিনN/A৫100x100পিক্সেলদ্রাও কুমার রেয়াংশান্তিরবাজার২৪ জানুয়ারী ১৯৭৮৬ জানুয়ারী ১৯৮৩চতুর্থসুধন্য দেববর্মাত্রিপুরা উপজাতি যুব সমিতি৬100x100পিক্সেলঅশোক কুমার ভট্টাচার্যটাউন বড়দোয়ালী৯ ফেব্রুয়ারি ১৯৮৩৩১ আগস্ট ১৯৮৬পঞ্চম অমরেন্দ্র শর্মাভারতীয় জাতীয় কংগ্রেস৭100x100পিক্সেলসুধীর রঞ্জন মজুমদারখয়েরপুর১ সেপ্টেম্বর ১৯৮৬৪ ফেব্রুয়ারি ১৯৮৮(২)160x160পিক্সেলনৃপেন্দ্র চক্রবর্তীপ্রমোদেনগর৭ ফেব্রুয়ারি ১৯৮৮১৮ ফেব্রুয়ারি ১৯৯২ষষ্ঠ জ্যোতির্ময় নাথভারতের কমিউনিস্ট পার্টি (মার্ক্সবাদী)৮107x107পিক্সেলদশরথ দেবরামচন্দ্রঘাট১৯ ফেব্রুয়ারি ১৯৯২২৮ ফেব্রুয়ারি ১৯৯৩80x80পিক্সেলখালি (রাষ্ট্রপতি শাসন)N/A১১ মার্চ ১৯৯৩১০ এপ্রিল ১৯৯৩৩০ দিনN/A৯100x100পিক্সেলসমীর রঞ্জন বর্মনবিশালগড়৮ মার্চ ১৯৯৪১০ মার্চ ১৯৯৮সপ্তম বিমল সিনহাভারতীয় জাতীয় কংগ্রেস২৯ জুলাই ১৯৯৮৬ ফেব্রুয়ারি ২০০০অষ্টম জিতেন্দ্র সরকার১০100x100পিক্সেলজওহর সাহাবীরগঞ্জ৭ ফেব্রুয়ারি ২০০০২৮ ফেব্রুয়ারি ২০০৩১১100x100পিক্সেলরতনলাল নাথমোহনপুর২১ মার্চ ২০০৩৩ মার্চ ২০০৮নবমরমেন্দ্র চন্দ্র দেবনাথ১৭ মার্চ ২০০৮২৮ ফেব্রুয়ারি ২০১৩দশম ২৬ এপ্রিল ২০১৩৮ মার্চ ২০১৮একাদশ 12133x133পিক্সেলমানিক সরকারধনপুর১১ মার্চ ২০১৮১৩ মার্চ ২০২৩দ্বাদশরেবতী মোহন দাসভারতের কমিউনিস্ট পার্টি (মার্ক্সবাদী)১৩150x150পিক্সেলঅনিমেষ দেববর্মাআশারামবাড়ি২৪ মার্চ ২০২৩শায়িত্বত্রয়োদশবিশ্ববন্ধু সেনতিপ্রা মোথা পার্টি   তথ্যসূত্র   বিষয়শ্রেণী:ত্রিপুরা বিধানসভার সদস্য   বিষয়শ্রেণী:ভারতীয় রাজ্য ও কেন্দ্রশাসিত অঞ্চলের বিরোধী দলনেতাদের তালিকা বিষয়শ্রেণী:ত্রিপুরা বিধানসভা বিষয়শ্রেণী:ত্রিপুরা সম্পর্কিত তালিকা
নীরেন্দ্রনাথ দাশগুপ্ত (১৮৯২ - ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি পূর্ণচন্দ্র দাসের সহকর্মী ও পূর্ণচন্দ্র পরিচালিত গুপ্ত বিপ্লবী সংগঠন মাদারিপুর সমিতির সদস্য ছিলেন। তিনি বিপ্লবী বাঘা যতীনের নেতৃত্বে পরিচালিত বুড়ি বালামের তীরে খণ্ডযুদ্ধে অংশগ্রহণ করেন।   প্রারম্ভিক জীবন  নীরেন্দ্রনাথ দাশগুপ্ত ১৮৯২ খ্রিষ্টাব্দে ডিসেম্বরে মাদারিপুর সদর উপজেলাধীন খৈয়ারভাঙ্গা গ্রামে জন্মগ্রহণ করেন। তাঁর বাবার নাম ললিত দাশগুপ্ত।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৪৮,  মাদারিপুর শহরে বাসাবাড়ী ছিলো। তিনি মাদারিপুর হাই স্কুলের ছাত্র থাকা অবস্থায় মাদারিপুর সমিতির (১৯১০খ্রি.) বিপ্লবী সদস্য হয়েছিলেন।  বিপ্লবী কর্মকাণ্ড  ১৯১৩ খ্রিষ্টাব্দে ফরিদপুর ষড়যন্ত্র মামলায় অভিযুক্ত হয়ে কারারুদ্ধ হন। জেল থেকে মুক্তি পেয়ে ১৯১৫ খ্রিষ্টাব্দে গোয়েন্দা অফিসার নীরদ হালদারকে গুলি করে হত্যা করেন। তিনি বিপ্লবী বাঘা যতীনের নেতৃত্বে ১৯১৫ খ্রিষ্টাব্দের সেপ্টেম্বরে উড়িষ্যার বালেশ্বরের সমুদ্র উপকূলে জার্মান জাহাজ "ম্যাভেরিক" থেকে অস্ত্রশস্ত্র ও গোলাবারুদ সংগ্রহের কাজে যুক্ত ছিলেন। বাঘা যতীনের নেতৃত্বে পরিচালিত বুড়ি বালামের তীরে খণ্ডযুদ্ধে অংশগ্রহণ করেন।  বুড়ি বালামের তীরে খণ্ডযুদ্ধ  ১৯১৫ খ্রিষ্টাব্দের ৭ সেপ্টেম্বর গভীর রাত্রে বাঘা যতীন বা যতীন মুখার্জী নিজের সাময়িক আস্তানা মহলডিহাতে ফিরে এলেন। সঙ্গে চিত্তপ্রিয় রায়চৌধুরী, জ্যোতিষচন্দ্র পাল, মনোরঞ্জন সেনগুপ্ত এবং নীরেন্দ্রনাথ দাশগুপ্ত। ৮ সেপ্টেম্বর সারাদিন কেটে গেল গভীর জঙ্গলে। সারারাত পায়ে হেঁটে ৯ সেপ্টেম্বর ভোরবেলা পৌঁছলেন বালেশ্বরের বলরামগড়িতে বুড়িবালাম (উড়িষ্যায় একে বলে "বুড্ঢাবালাঙ্গ") নদীর উপকণ্ঠে। সাঁতার কেটে নদীর ওপারে গিয়ে যুদ্ধের পক্ষে মোটামুটি উপযুক্ত শুকনো এক ডোবার মধ্যে আশ্রয় নিলেন। বিপরীতপক্ষে চার্লস টেগার্ট, কমান্ডার রাদারফোর্ড, জেলা ম্যাজিস্ট্রেট কিলভি অসংখ্য সশস্ত্র পুলিস ও সামরিক বাহিনী নিয়ে হাজির হয়েছিল। পরিখার আড়ালে বাঘা যতীনের নেতৃত্বে পাঁচজন, হাতে মাউজার পিস্তল। যুদ্ধ শুরু হলে পুলিশের গুলিতে ঘটনাস্থলে শহীদ হলেন চিত্তপ্রিয় রায়চৌধুরী। পরে ১৯১৫ সালের ১৬ অক্টোবর বিচারের রায়ে মনোরঞ্জন সেনগুপ্ত এবং নীরেন্দ্রনাথ দাশগুপ্তকে প্রাণদণ্ড দেয়া হয়। ১৯১৫ খ্রিষ্টাব্দে ৩ ডিসেম্বর তাদের দুজনের ফাঁসি কার্যকর করা হয়। জ্যোতিষচন্দ্র পাল ও বেশিদিন বাঁচেন নি। পুলিশের নির্মম অত্যাচারে আন্দামান সেলুলার জেলে কুঠরিবদ্ধ অবস্থায় উন্মাদ হয়ে যান। বহরমপুর উন্মাদ আশ্রমে ১৯২৪ সালের ৪ ডিসেম্বর তার মৃত্যু ঘটে।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৩৭০, ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৭৩।শৈলেশ দে, মৃত্যুর চেয়ে বড়, বিশ্ববাণী প্রকাশনী, কলিকাতা, প্রথম (বি) সংস্করণ অগ্রহায়ণ ১৩৯২, পৃষ্ঠা ১২১-১২৬।   তথ্যসূত্র   বিষয়শ্রেণী:১৮৯২-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:১৯১৫-এ মৃত্যু বিষয়শ্রেণী:মাদারীপুরের বিপ্লবী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:মাদারীপুর জেলার ব্যক্তি বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী
চৌধুরী পারভেজ এলাহী (উর্দু, পাঞ্জাবী: چوہدری پرویز الٰہی; জন্ম: ১ নভেম্বর ১৯৪৫) একজন পাকিস্তানি রাজনীতিবিদ যিনি পাঞ্জাবের প্রাক্তন মুখ্যমন্ত্রী। তিনি আগস্ট ২০১৮ থেকে জানুয়ারী ২০২৩ পর্যন্ত পাঞ্জাবের প্রাদেশিক পরিষদের সদস্য ছিলেন, যখন তিনি মুখ্যমন্ত্রী হিসাবে বিধানসভা ভেঙে দিয়েছিলেন। ২০২৩ সালে, তিনি পাকিস্তান মুসলিম লিগ (কিউ) (পিএমএল (কিউ) ত্যাগ করেন এবং তার ছেলে মুনিস এলাহি এবং আরও ১০ জন সাবেক পিএমএল (কিউ) এমপিএর সাথে রাজনৈতিক বিরোধের কারণে পাকিস্তান তেহরিক-ই-ইনসাফ (পিটিআই)-এ যোগ দেন। তিনি পিটিআই-এর সভাপতি।   তথ্যসূত্র   |-  |-  বিষয়শ্রেণী:জীবিত ব্যক্তি বিষয়শ্রেণী:১৯৪৫-এ জন্ম বিষয়শ্রেণী:পাকিস্তানি বন্দী ও আটক বিষয়শ্রেণী:পাকিস্তানি ব্যবসায়ী বিষয়শ্রেণী:ফরমান ক্রিশ্চিয়ান কলেজের প্রাক্তন শিক্ষার্থী বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তান তেহরিক-ই-ইনসাফের রাজনীতিবিদ বিষয়শ্রেণী:পাঞ্জাব প্রাদেশিক পরিষদের সদস্য ২০০২-২০০৭ বিষয়শ্রেণী:পাকিস্তান মুসলিম লিগ (এন) এমপিএ (পাঞ্জাব) বিষয়শ্রেণী:পাঞ্জাব প্রাদেশিক পরিষদের সদস্য ২০১৮-২০২৩ বিষয়শ্রেণী:চৌধুরী পরিবার বিষয়শ্রেণী:পাঞ্জাব এমপিএ ১৯৯৩–১৯৯৬ বিষয়শ্রেণী:পাঞ্জাব এমপিএ ১৯৯৭–১৯৯৯ বিষয়শ্রেণী:বিরোধীদলীয় নেতা (পাকিস্তান) বিষয়শ্রেণী:পাকিস্তান মুসলিম লীগ (কিউ) এমএনএ বিষয়শ্রেণী:পাকিস্তান মুসলিম লীগ (কিউ) এমপিএ (পাঞ্জাব) বিষয়শ্রেণী:পাঞ্জাব, পাকিস্তানের মুখ্যমন্ত্রী বিষয়শ্রেণী:পাকিস্তানের প্রতিরক্ষা উৎপাদন মন্ত্রী
অ্যান কারি একজন আমেরিকান সাংবাদিক এবং আলোকচিত্র সাংবাদিক,Isger, Sonya, "Hear NBC's Ann Curry talk about her photography at the Photographic Centre in West Palm Beach" , The Palm Beach Post, Saturday, December 5, 2009 যিনি ৪৫ বছরেরও বেশি সময় ধরে একজন সাংবাদিকতা করেছেন। তাঁর বিশেষ মনোনিবেশ ছিল যুদ্ধাঞ্চল এবং প্রাকৃতিক দুর্যোগে বিপর্যস্ত মানুষ। তিনি কসোভো, ইরাক, সিরিয়া, লেবানন, প্যালেস্টাইন, আফগানিস্তান, দারফুর, কঙ্গো এবং মধ্য আফ্রিকান প্রজাতন্ত্রের যুদ্ধস্থল থেকে প্রতিবেদন করেছেন। "Ann Curry – About Us", "Today.com" তিনি ২০০৪ সালে ভারত মহাসাগরের সুনামি এবং ২০১০ সালে হাইতিতে ভূমিকম্প সহ অসংখ্য বিপর্যয় নিয়ে প্রতিবেদন করেছেন।"Ann Curry's Haiti Tweet Tops Twitter's 'Most Powerful' List", "PC Magazine", December 14, 2010  অ্যান কারির জন্ম গুয়ামের আগানাতে,Stated on Finding Your Roots, January 22, 2019 তিনি হিরো নাগাসে এবং রবার্ট পল "বব" কারির কন্যা।  তার বাবা কর্মজীবনে মার্কিন যুক্তরাষ্ট্রের নৌবাহিনীর নাবিক ছিলেন। তিনি নাগাসেকে বিয়ে করার জন্য দুই বছর পরে ফিরে আসেন।Guideposts: "Telling Stories of Hope – Find out why Ann Curry says journalism is an act of faith and how she finds stories of hope among all the suffering" By Ann Curry  retrieved November 10, 2013 কারি পাঁচ সন্তানের মধ্যে বড়।   ২০১৬ সালের জুনে তিনি ইন্ডিয়ানাপোলিসে মেয়রদের ৮৪তম বার্ষিক ইউএস সম্মেলনে দলাই লামা এবং লেডি গাগার মধ্যে একটি প্যানেল আলোচনা পরিচালনা করেছিলেন। ২০১৭ সালের জুলাইতে পিবিএস একটি নতুন তথ্যনির্ভর টেলিভিশন ধারাবাহিক ঘোষণা করে, যার নাম উই উইল মিট এগেইন উইথ অ্যান কারি, এটির উপস্থাপনা এবং সহ-প্রযোজনায় ছিলেন কারি। ২০১৭ সালের নভেম্বরে, তিনি মিনেসোটার সেন্ট পলের এক্সেল এনার্জি সেন্টারে উই ডে- তে যোগ দিয়েছিলেন। ২০১৮ সালে, তিনি সিয়াটলে এবং টরন্টোতে উই ডে ইভেন্টে আরও কিছু কথা বলেছিলেন।  ২০১৮ সালের জানুয়ারিতে, কারি তার পিবিএস ধারাবাহিক দিয়ে টেলিভিশনে ফিরে আসেন। ২০১৯ সালে, কারি টিএনটি / টিবিএস এর প্রযোজিত অনুষ্ঠান চেজিং দ্য কিউর উপস্থাপনা করেছেন।   ব্যক্তিগত জীবন  কারিকে তার ক্যাথলিক মা ক্যাথলিকভাবে বড় করেছিলেন। কারি একজন সফটওয়্যার এক্সিকিউটিভ ব্রায়ান রসকে বিয়ে করেছেন, যার সাথে তাঁর কলেজে দেখা হয়েছিল। তাদের একটি কন্যা, ম্যাকেঞ্জি এবং একটি পুত্র, উইলিয়াম ওয়াকার কারি রস রয়েছে। পরিবারটি কানেকটিকাটের নিউ কানানে থাকে।   দাতব্য কাজ    মাইলোমা রিসার্চ ফাউন্ডেশন  সুসান জি কোমেন ব্রেস্ট ক্যান্সার ফাউন্ডেশন  অ্যামেরিকেয়ার্স  সেভ দ্য চিলড্রেন  মেদসাঁ সঁ ফ্রোঁতিয়ের  এয়ারলাইন অ্যাম্বাসেডার্স ইন্টারন্যাশনাল  বিল্ডঅন   তথ্যসূত্র   বিষয়শ্রেণী:২০শ শতাব্দীর মার্কিন সাংবাদিক বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:মার্কিন লেখিকা বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:অরেগন বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম
রাসেল ভ্যালেন্টাইন গার্ডনার দেরাদুন শহরের একজন শিক্ষাবিদ।  তিনি তিন দশকেরও বেশি সময় ধরে দেরাদুনের সেন্ট থমাস কলেজের অধ্যক্ষ ছিলেন।  এছাড়াও তিনি ২০০২ থেকে ২০০৭ সাল পর্যন্ত উত্তরাখণ্ড রাজ্যের প্রথম বিধানসভা এবং ২০১২ থেকে ২০১৬ সাল পর্যন্ত তৃতীয় বিধানসভার অ্যাংলো-ইন্ডিয়ান প্রতিনিধি।    তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:উত্তরাখণ্ড বিধানসভার সদস্য ২০১২-২০১৭ বিষয়শ্রেণী:উত্তরাখণ্ড বিধানসভার সদস্য ২০০২-২০০৭
বামন (সংস্কৃত: वामन),  এছাড়াও ত্রিবিক্রম,  উরুক্রম, উপেন্দ্র, দধিবামন এবং বলিবন্ধন (বলিকে বন্ধন বা হত্যাকারী) নামে পরিচিত) হলেন হিন্দু দেবতা বিষ্ণুর দশাবতারের মধ্যে পঞ্চম অবতার এবং নৃসিংহের পর ত্রেতাযুগের প্রথম অবতার।   সর্বপ্রথম বেদ থেকে উদ্ভুত বামন হলেন হিন্দু মহাকাব্য এবং পুরাণে সবচেয়ে বেশি আলেচিত চরিত্র যেখানে বামন, দৈত্যরাজ বলির কাছ থেকে ত্রিপাদ স্থানের বিনিময়ে তিন লোক বা ত্রিলোক পুনরুদ্ধার করেন। এতে ত্রিজগতে শান্তি প্রতিষ্ঠিত হয়  তিনি আদিত্যদের মধ্যে সর্বকনিষ্ট এবং ঋষি কশ্যপ ও মাতা অদিতির পুত্র। বামন পুরাণ অষ্টাদশ হিন্দুপুরাণের অন্যতম এবং একটি গুরুত্বপূর্ণ হিন্দু ধর্মগ্রন্থ। এই পুরাণটি বিষ্ণুর বামন অবতারের নামে নিবেদিত এবং বামন অবতারের কাহিনি উক্ত হয়েছে।  thumb|upright=1.2|বামন  হিন্দু পৌরাণিক কাহিনী মতে ত্রেতাযুগে আবির্ভুত বিষ্ণুর প্রথম অবতার। দৈত্যরাজ বলিকে দমন করার জন্য বিষ্ণু বামনরূপে অবতীর্ণ হয়েছিলেন। পুরাণে বামনাবতার নামেও পরিচিত।   মৎস্য পুরাণের মতে− অসুরদের দ্বারা দেবতারা পরাজিত হয়ে আশ্রয়হীন হলে, দেবমাতা অদিতি পুনরায় শক্তিশালী পুত্রের জন্য বিষ্ণুর আরাধনা করেন। আরাধনায় সন্তুষ্ট হয়ে, বিষ্ণু তাঁকে জানান যে, তিনি (বিষ্ণু) কশ্যপের ঔরসে অদিতির গর্ভে জন্মগ্রহণের অঙ্গীকার করেন। এরপর যথাসময়ে অদিতির গর্ভে বিষ্ণুর আবির্ভাব হলে, অসুরেরা ক্রমে নিস্তেজ হয়ে পড়ে। যথাসময়ে বিষ্ণু বামন রূপে জন্মগ্রহণ করেন।  সেই সময়ের অসুর অধিপতি বলি একটি যজ্ঞের আয়োজন করলে, বামনরূপী বিষ্ণু উক্ত যজ্ঞানুষ্ঠানে গিয়ে ত্রিপাদ-ভূমি (তিন পা রাখার মতো ভূমি) প্রার্থনা করেন। বলি সম্মত হয়ে ভূমি দান করলে, বিষ্ণু তাঁর দেহবর্ধিত করে বিশাল আকার ধারণ করেন। বিষ্ণু স্বর্গে-মর্তে দুই পা রেখে নাভি থেকে তৃতীয় পা বের করেন। এই তৃতীয় পা কোথায় রাখবেন তা বলিকে জিজ্ঞাসা করলে, বলি তাঁর মাথা নত করে তৃতীয় পা রাখার অনুরোধ করেন। বিষ্ণু তৃতীয় পদ বলির মাথায় রাখার সাথে সাথে বলি বিষ্ণুর স্তব করতে থাকেন। এমন সময় প্রহ্লাদ এসে বলির বন্ধন মুক্তির জন্য অনুরোধ করলে, বিষ্ণু বলিকে মুক্তি দেন এবং বলি সত্য রক্ষার জন্য বহুকষ্ট স্বীকার করেছেন বলে, বিষ্ণু দেবতাদের দুষ্প্রাপ্য রসাতলকে তাঁর বাসের জন্য দান করেন।মৎস্যপুরাণ। ২৪৪-২৪৬ অধ্যায়। বেদব্যাস। অনুবাদ পঞ্চানন তর্করত্ন। নবভারত পাবলিশার্স। ১৪০৬।  তথ্যসূত্র  বিষয়শ্রেণী:অবতার বিষয়শ্রেণী:বিষ্ণুর রূপভেদ বিষয়শ্রেণী:বৈষ্ণবধর্ম বিষয়শ্রেণী:অলৌকিক ক্ষমতাধর বিষয়শ্রেণী:আইয়াবাজি পুরাণ বিষয়শ্রেণী:শালাকাপুরুষ বিষয়শ্রেণী:জৈন পুরাণ বিষয়শ্রেণী:বৌদ্ধ পুরাণ বিষয়শ্রেণী:স্রষ্টা দেবতা বিষয়শ্রেণী:বিষ্ণুর অবতার বিষয়শ্রেণী:হিন্দু পৌরাণিক চরিত্র বিষয়শ্রেণী:প্রাচীন ভারতীয় সংস্কৃতি বিষয়শ্রেণী:হিন্দুধর্মে ঈশ্বরের নাম বিষয়শ্রেণী:হিন্দুদের প্রদত্ত নাম
ডান|থাম্ব| উইলিয়াম জেমস আধিভৌতিক আশাবাদ এবং হতাশাবাদের মাঝামাঝি হিসেবে মেলিওরিজমের একজন প্রাথমিক অনুসারী ছিলেন। মেলিওরিজম (ল্যাটিন মেলিওর, উন্নত) হল এমন ধারণা যে অগ্রগতি একটি বাস্তব ধারণা এবং মানুষ বিশ্বের উন্নতির জন্য প্রাকৃতিক প্রক্রিয়াগুলোতে হস্তক্ষেপ করতে পারে।  ব্যক্তি ও সমাজের ধারণা হিসেবে মেলিওরিজম সমসাময়িক উদার গণতন্ত্র এবং মানবাধিকারের ভিত্তি এবং উদারনীতিবাদের একটি মৌলিক উপাদান।  মেলিওরিস্ট ঐতিহ্যের আরেকটি গুরুত্বপূর্ণ ধারণা আমেরিকান প্র্যাগম্যাটিক ঐতিহ্য থেকে আসে। লেস্টার ফ্রাঙ্ক ওয়ার্ড, উইলিয়াম জেমস এবং জন ডিউয়ের রচনায় এ সম্পর্কে বিশদ লিখেছেন। তবে, জেমসের রচনায়, মেলিওরিজম প্রগতিবাদ এবং/অথবা আশাবাদকে নির্দিষ্ট করে না। জেমসের মতে, মেলিওরিজম আশাবাদ এবং হতাশাবাদের মাঝখানে অবস্থান করে এবং বিশ্বের মুক্তিকে নিশ্চিততা বা অসম্ভবতার পরিবর্তে সম্ভাবনা হিসেবে বিবেচনা করে। একজন প্রায়োগিক মেলিওরিস্টের ক্ষেত্রে, বাস্তববাদী জেন অ্যাডামসের সমসাময়িক কর্মী প্রগতিশীল আদর্শগুলিকে “পার্শ্বিক অগ্রগতির” আহ্বানকারী যেকোনো অভিজাত বিশেষাধিকার থেকে বঞ্চিত করেছিলেন, যার উদ্বেগ ছিল সাধারণ মানুষের সাথে।  আর্থার ক্যাপলান জীবনীতিশাস্ত্রে এমন অবস্থান বর্ণনা করার জন্যও মেলিওরিজম ব্যবহার করেছেন যা দুর্ভোগ সৃষ্টিকারী অবস্থার উন্নতির পক্ষে, এমনকি যদি অবস্থাগুলো দীর্ঘকাল ধরে বিরাজমান থাকে তবুও (যেমন সাধারণ রোগের নিরাময়ের পক্ষে, গুরুতর বার্ধক্য-বিরোধী থেরাপির পক্ষে যখন সেগুলোর উন্নয়নসাধন চলমান)।  জাঁ-জ্যাক রুশো এবং মার্কুই দ‍্য কনডোরসে আলোচিত একটি ঘনিষ্ঠভাবে সম্পর্কিত ধারণা হল মানুষের পরিপূর্ণতা।  কন্ডোরসেটের এই উক্তিটি জেমসের মেলিওরিজম-কে প্রত্যাশিত করে, “আমি যে কাজটি হাতে নিয়েছি তার উদ্দেশ্য এটাই; যার ফলস্বরূপ যুক্তি ও তথ্যের ভিত্তিতে দেখানো যাবে যে, মানুষের সক্ষমতার উন্নতিতে কোনো সীমা নির্দিষ্ট করা হয়নি; মানুষের পূর্ণতা লাভের ক্ষমতা সম্পূর্ণ সীমাহীন; এই পূর্ণতার অগ্রযাত্রা, যা এখন থেকে একে বাধা দিতে পারে এমন প্রতিটি শক্তির নিয়ন্ত্রণের ঊর্ধ্বে, তার একমাত্র সীমা হলো এই গ্রহের সময়কাল যেখানে প্রকৃতি আমাদের স্থাপন করেছে।”  রুশোর এ সংক্রান্ত পর্যবেক্ষণ কিছুটা দুর্বল।  এই ঐতিহ্যের আধুনিক চিন্তাবিদরা হলেন হ্যান্স রোসলিং এবং ম্যাক্স রোজার। “আওয়ার ওয়ার্ল্ড ইন ডেটা” এর মিশন বিবৃতিতে রোজার একটি উন্নত অবস্থান প্রকাশ করেন। তিনি বলেন যে,  "পৃথিবী অনেক ভালো। পৃথিবী ভয়াবহ। পৃথিবী অনেক ভালো।", তিনটি উক্তি একই সাথে সত্য হতে পারে। তার আগে উইলিয়াম জেমসের মতো রোসলিং আশাবাদ এবং হতাশাবাদের মাঝামাঝি অবস্থানে ছিলেন যা মানবতার তাদের পৃথিবী উন্নত করার ক্ষমতার উপর জোর দেয়।   আরো দেখুন    প্রকৃতিবিরোধীতা (সমাজবিজ্ঞান)  এক্সট্রোপিয়ানিজম  অগ্রগতির ধারণা  প্রযুক্তি-প্রগতিবাদ  টেলিওলজি  চূড়ান্ত সম্পদ  ট্রান্সহিউম্যানিজম  হুইগ ইতিহাস   তথ্যসূত্র    বহিঃসংযোগ    গ্রেবনার, নরম্যান, "বিদেশী বিষয়ক ক্ষেত্রে মেলিওরিজমের সীমা" , ভার্জিনিয়া ত্রৈমাসিক পর্যালোচনা, শীতকালীন ২০০০ বিষয়শ্রেণী:প্রয়োগবাদ বিষয়শ্রেণী:পরিবর্তন
২০১০ ফিফা বিশ্বকাপের এফ গ্রুপের খেলাগুলো অনুষ্ঠিত হবে ১৪ থেকে ২৪ জুন, ২০১০ পর্যন্ত। এই গ্রুপের প্রতিদ্বন্দীতাকারী দলগুলোর মধ্যে আছে আগের বিশ্বকাপের শিরোপাধারী ইতালি; এছাড়ও আছে প্যারাগুয়ে, নিউজিল্যান্ড, এবং স্লোভাকিয়া। ১৯৫০-এর বিশ্বকাপে ইতালি, প্যারাগুয়ের সাথে একই গ্রুপে প্রতিদ্বন্দীতা করেছিলো। ঐ খেলায় ইতালি ২-০ গোলে জয়লাভ করলেও, কেউই সেবার দ্বিতীয় পর্বে উত্তীর্ণ হতে পারেনি।  এই গ্রুপের চ্যাম্পিয়ন দল দ্বিতীয় পর্বে ই গ্রুপের রানার্স-আপ দলের মুখোমুখি হবে। অপরদিকে এই গ্রুপের রানার্স-আপ দল মুখোমুখি হবে ই গ্রুপের চ্যাম্পিয়ন দলের সাথে। নিচে এই গ্রুপের পরিসংখ্যান টেবিল উল্লেখ করা হলো।     খেলাসমূহ  এই গ্রুপে মোট ছয়টি খেলা অনুষ্ঠিত হয়েছে। সেগুলো হলো:  ইতালি বনাম প্যারাগুয়ে  নিউজিল্যান্ড বনাম স্লোভাকিয়া  স্লোভাকিয়া বনাম প্যারাগুয়ে  ইতালি বনাম নিউজিল্যান্ড  স্লোভাকিয়া বনাম ইতালি  প্যারাগুয়ে বনাম নিউজিল্যান্ড   (সকল সময় দক্ষিণ আফ্রিকার আঞ্চলিক সময় (ইউটিসি +২) অনুসারে দেওয়া হয়েছে।)  ইতালি বনাম প্যারাগুয়ে    নিউজিল্যান্ড বনাম স্লোভাকিয়া    স্লোভাকিয়া বনাম প্যারাগুয়ে    ইতালি বনাম নিউজিল্যান্ড    স্লোভাকিয়া বনাম ইতালি    প্যারাগুয়ে বনাম নিউজিল্যান্ড    পরিশিষ্ট    তথ্যসূত্র   বিষয়শ্রেণী:২০১০ ফিফা বিশ্বকাপ
জসভীর কর একজন ভারতীয় মহিলা অভিনেত্রী যিনি একজন নৃত্যশিল্পী হিসাবে তাঁর কেরিয়ার শুরু করেছিলেন। তিনি স্টার প্লাস চ্যানেলে অনুপমা ধারাবাহিকে দেবিকা চরিত্রে অভিনয় করার জন্যে বিখ্যাত। এছাড়াও বর্তমানে তিনি কালার্স চ্যানেলে শক্তি নামক ধারাবাহিকে প্রমিত চরিত্রে অভিনয় করে চলেছেন।  চলচ্চিত্র  সোলজার (১৯৯৮) (হিন্দি)  কাহো না... প্যায়ার হ্যায় (২০০০) (হিন্দি)   কথা পাড়ায়ুমপল (২০০৭) (মালায়ালাম)  ফির ভি দিল হ্যায় হিন্দুস্তানি (২০০০)  (হিন্দি) জে ডি সিনেমা (২০১৭)  (হিন্দি)  ধারাবাহিক ২০০৪-২০০৬: কে. স্ট্রিট পালি হিল  স্মৃতি গুপ্তা/শালিনী ২০০৬-২০০৯: ঘর কি লক্ষ্মী বেটিয়াhttp://www.zeetv.com/shows/ghar-ki-lakshmi-betiyann/cast/?page=2 as Kajri Bai/Pavitra ২০০৮: মি. & মিসেস. টিভি    ২০১০-২০১২: সি.আই.ডি. (ভারতীয় টেলিভিশন ধারাবাহিক)  ইন্সপেক্টর কাজল  ২০১২-২০১৩: হিটলার দিদি  মুন্নার স্ত্রী সবিতা ২০১৩: নাব্বিডান ২০১৩–বর্তমান: জয়-ভীরু ২০১৪: আদালত (টেলিভিশন ধারাবাহিক)  ২০১৫: কৃষ্ণ কানহাইয়া ২০১৫: ইসক কা রঙ্গ সফেদ বিজলি ২০১৫: গঙ্গা  শ্রেয়া মাথুর  ২০২০–বর্তমান: শক্তি - অস্তিত্ব কে এহসাস কি  পারমিত সিংহ  ২০২০ ''অনুপমা  দেবিকা; অনুপমার প্রিয় বন্ধু  তথ্যসূত্র  বহিঃসংযোগ    বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মুম্বইয়ের অভিনেত্রী
জর্জো স্তিভানেল্লো (; ১৩ জুলাই ১৯৩২ – ১৮ মে ২০২০) একজন ইতালীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পাদোভা এবং ইয়ুভেন্তুসের হয়ে একজন আক্রমণভাগের খেলোয়াড় হিসেবে খেলেছেন।  ১৯৫১–৫২ মৌসুমে, ভেনেৎসিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ১৮ ম্যাচে ৩টি গোল করেছেন। পরবর্তীতে তিনি পাদোভায় ৩ মৌসুম অতিবাহিত করার পর, ইয়ুভেন্তুসে যোগদান করেন, যেখানে তিনি ৭৫ ম্যাচে ১৭টি গোল করেছেন। ইয়ুভেন্তুসের হয়ে তিনি ৩টি সেরিয়ে আ শিরোপা জয়লাভ করেছেন। অতঃপর তিনি পুনরায় ভেনেৎসিয়ায় ১ মৌসুমের জন্য যোগদান করেছেন। সর্বশেষ, ১৯৬৩–৬৪ মৌসুমে, তিনি জেসিনায় যোগদান করেন, যেখানে ১ মৌসুম অতিবাহিত করার পর তিনি অবসর গ্রহণ করেছেন।  দলগতভাবে, খেলোয়াড় হিসেবে ত্রেসোলদি সর্বমোট ৬টি শিরোপা জয়লাভ করেছেন, যার সবগুলো ইয়ুভেন্তুসের হয়ে জয়লাভ করেছেন।  ব্যক্তিগত জীবন জর্জো স্তিভানেল্লো ১৯৩২ সালের ১৩ই জুলাই তারিখে ইতালির ভেনিসে জন্মগ্রহণ করেছেন এবং ২০১০ সালের ১৮ই মে তারিখে মৃত্যুবরণ করেছেন।  অর্জন ইয়ুভেন্তুস  সেরিয়ে আ চ্যাম্পিয়ন: ১৯৫৭–৫৮, ১৯৫৯–৬০, ১৯৬০–৬১  কোপ্পা ইতালিয়া চ্যাম্পিয়ন: ১৯৫৮–৫৯, ১৯৫৯–৬০  তথ্যসূত্র  বহিঃসংযোগ  প্লেয়ারহিস্টোরি.কমে জর্জো স্তিভানেল্লো   বিষয়শ্রেণী:১৯৩২-এ জন্ম বিষয়শ্রেণী:২০১০-এ মৃত্যু বিষয়শ্রেণী:ইতালীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সেরিয়ে আ-এর খেলোয়াড় বিষয়শ্রেণী:ভেনেৎসিয়া ফুটবল ক্লাবের খেলোয়াড় বিষয়শ্রেণী:কালচো পাদোভার খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:লাৎসিয়ো স্পোর্টস ক্লাবের খেলোয়াড় বিষয়শ্রেণী:পুরুষ ফুটবল ফরোয়ার্ড
জয়সলমের জেলা হল ভারতের রাজস্থান রাজ্যের একটি জেলা ও পর্যটন কেন্দ্র। এই জেলার সদর দপ্তর জয়সলমেরশহরে অবস্থিত এবং এটি এই জেলার একটি গুরুত্বপূর্ণ পর্যটন শহর। শহরটি গোল্ডেন সিটি বা স্বর্ণ শহর নামে পরিচিত। ২০১১ সালের হিসাবে জেলাটিতে মোট জন সংখ্যা ৬ লক্ষ ৭২ হাজার জন বসবাস করে।  নামকরণের কারণ ইতিহাস অবস্থান জেলাটি রাজস্থানের রাজধানী জয়পুর থেকে প্রায় ৫৫৭ কিলোমিটার পশ্চিমে অবস্থিত। এই জেলাটি পাকিস্তান সীমান্তবর্তী। এই জেলায় ভারত-পাকিস্তান অন্তর্জাতিক সীমান্ত রয়েছে ৪৪৭ কিমি। প্রশাসনিক ব্যবস্থা এই জেলাটি মোট ৩ টি মহকুমায় বিভক্ত। মহকুমা তিনটি হল - জৈসলমের মহকুমা, পোকরান মহকুমা ও ফাতেগড় মহকুমা  জেলাটিতে মোট ৭৭৪ টি গ্রাম রয়েছে এবং এই গ্রাম গুলি ১২৮ টি গ্রাম পঞ্চায়েতের অন্তর্গত। জেলার দুটি নগর পরিষদ রয়েছে একটি হল জৈসলমের ও অপরটি পোকরান।  ভূগোল ও আবহাওয়া thumb|left|200px|জৈসলিমের কাছেই বালিয়াড়ি.  জেলাটি মরু অঞ্চলে অবস্থিত। এখানে গরমের সময় সর্বোচ্চ তাপমাত্রা হয় ৪৯ ডিগ্রি সেলসিয়স ও সর্বনিম্ন ২৫° সেলসিয়াস। শীতের সময় সর্বোচ্চ ৩° সেলসিয়াস ও সর্বনিম্ন ৫° সেলসিয়াস। এখানের বছরে গড় বৃষ্টিপাত হয় ২০৯ মিলিমিটার। এই জেলার প্রধান শহর জৈসলমেরে  সর্বকালীন সর্বোচ্চ  তাপমাত্রা হয়ছিল ; সর্বোকালীন সর্বনিম্ন তাপমাত্রা .  তথ্যসূত্র  বিষয়শ্রেণী:রাজস্থান বিষয়শ্রেণী:রাজস্থানের জেলা বিষয়শ্রেণী:জয়সলমীর জেলা
এদো যুগ (江戸時代 এদো জিদাই) ,যা তোকুগাওয়া যুগ নামেও পরিচিত, হল জাপানের ইতিহাসে ১৬০০ বা ১৬০৩ থেকে ১৮৬৮ সালের মধ্যে একটি যুগ যখন দেশটি তোকুগাওয়া শগুনতন্ত্র এবং প্রায় ৩০০ আঞ্চলিক দাইমিও বা সামন্ত প্রভুর শাসনে ছিল। এদো যুগের উদ্ভব হয় সেনগোকু যুগের বিশৃঙ্খলা থেকে। এই যুগটি অর্থনৈতিক বৃদ্ধি, কঠোর সামাজিক ব্যবস্থা, বিচ্ছিন্নতাবাদী বিদেশী নীতি, একটি স্থিতিশীল জনসংখ্যা, সামগ্রিক শান্তি এবং জনপ্রিয় শিল্প ও সংস্কৃতির দ্বারা চিহ্নিত করা হয়। যাকে কথোপকথনে বলা হয় ওয়েদো (大江戸 Oo-Edo, "মহান এদো")।  ১৬০০ সালে, তোকুগাওয়া ইয়াসু 'সেকিগাহারার যুদ্ধে' বিজয়ী হন এবং জাপানের বেশিরভাগ অঞ্চলে উপর আধিপত্য প্রতিষ্ঠা করেন এবং ১৬০৩ সালে সম্রাট গো-ইয়োজেই তাকে শোগুন উপাধি দেন। দুই বছর পর আইয়াসু তার ছেলে হিদেতাদার পক্ষে পদত্যাগ করেন, কিন্তু ক্ষমতা বজায় রাখেন এবং পরের বছর তার মৃত্যুর আগে ১৬১৫ সালে ওসাকার অবরোধে তার কর্তৃত্বের প্রাথমিক প্রতিদ্বন্দ্বী তোয়োতোমি হিদেয়োরিকে পরাজিত করেন। তারপর থেকে সাধারণত শান্তি বিরাজ করে, যা সামুরাইকে অনেকাংশে অপ্রয়োজনীয় করে তোলে। তোকুগাওয়া শোগুনরা ইয়াসুর সামঞ্জস্যের নীতিগুলি অব্যাহত রেখেছিল, যার মধ্যে একটি কঠোর শ্রেণিবিন্যাসের মধ্যে সামাজিক শ্রেণীগুলির সরকারীকরণ অন্তর্ভুক্ত ছিল। ১৬৩৯ সাল নাগাদ, সাকোকুর নীতির অধীনে, সমস্ত বিদেশীকে বহিষ্কার করা হয়েছিল, বিচ্ছিন্নতার একটি সময়কাল শুরু হয়েছিল। এর ব্যতিক্রম ছিল, নাগাসাকির দেজিমা দ্বীপে ডাচ ব্যবসায়ীরা। ১৬৩৫ সাল থেকে, দাইমিওকে রাজধানী এদোতে পর্যায়ক্রমে বছর কাটাতে হতো। তাদের নিয়ন্ত্রণে রাখার জন্য " বিকল্প উপস্থিতি " ব্যবস্থায়, তাদের পরিবারকেও সেখানে স্থায়ীভাবে বসবাস করতে হতো,  এদো যুগে, বণিকরা প্রচুর উন্নতি লাভ করেছিল এবং জাপানের পরবর্তী জাইবাতসু ব্যবসায়িক সংগঠনগুলির ভিত্তি স্থাপন করেছিল। দেশের অভ্যন্তরে ভ্রমণের উপর সাধারণ নিষেধাজ্ঞা থাকা সত্ত্বেও, এদোতে যাওয়া-আসার সময় দাইমিও যাত্রাগুলি রাস্তা ও সরাইখানার একটি নেটওয়ার্ক তৈরি করে। এদো এবং ওসাকা ও কিয়োটোর মতো শহরগুলিতে একটি সাধারণ মানুষের সংস্কৃতির উদ্ভব হয়েছিল এবং কাবুকি এবং উকিয়ো-ই-এর মতো শিল্পের বিকাশ ঘটেছিল। জাপানি পণ্ডিতরা নব্য-কনফুসিয়ান দর্শনের স্কুলগুলি তৈরি করেছিলেন। ১৮৫৩ সালে মার্কিন যুক্তরাষ্ট্রের কমোডোর ম্যাথিউ সি পেরি জাপানকে পাশ্চাত্য বাণিজ্যের জন্য উন্মুক্ত করেন, যার ফলে বাকুমাতসু (বাকুফু যুগের শেষ) যুগের শুরু হয়। ১৮৬৮ সালে মেইজি পুনর্গঠন এবং বোশিন যুদ্ধ এর মাধ্যমে এদো যুগের সমাপ্তি ঘটে, যা জাপানে সাম্রাজ্যবাদী শাসন পুনরুদ্ধার করে।  বিষয়শ্রেণী:জাপানের ইতিহাস
লতিফপুর ইউনিয়ন বাংলাদেশের রংপুরের মিঠাপুকুর উপজেলার অন্তর্গত একটি ইউনিয়ন।   অবস্থান    ইতিহাস    আয়তন ও জনসংখ্যা  আয়তন: ১১.৮ বর্গমাইল । জনসংখ্যা : ৩৪০,০২৬ জন। পুরুষ- ১৫৯১, মহিলা-১৪৯৫৯।   শিক্ষা  শিক্ষার হার- ৪৭.২৩%  শিক্ষা প্রতিষ্ঠান-   সরকারী প্রাথমিক বিদ্যালয় : ০৯ টি  রেজি: প্রাথমিক বিদ্যালয় : ০৮ টি  উচ্চ বিদ্যালয় : ০৬ টি  মাদ্রাসা : ০৩ টি   গ্রাম সমূহ  গ্রাম: ২৭ টি।   আব্দুল্যাপুর  অভিরামপুর  বালুচর কাশিনাথপুর  বাতাসন দুর্গাপুর  বাতাসন ফতেপুর  বাতাসন হযরতপুর  বাতাসন লতিবপুর  ঘেচুলিয়া  হাতিমপুর  হেতমপুর  ঈদলপুর  জানকিনাথপুর  জারুল্যাবাদ  জোতগোকুল  খামার দুর্গাপুর  খোর্দ্দশান্তিপুর  খোসালপুর  মামুদপুর  মশামারী  মির্জাপুর  নিঝাল  নিশ্চিন্তপুর  পাইকান  পাইকান কৃষ্ণপুর  পায়রাবন্দ হরিহরপুর  রশিদপুর  সাদুল্যাপুর   উল্লেখযোগ্য ব্যক্তিত্ব  বেগম রোকেয়া মুন্না খান   দর্শনীয় স্থান    তনকা জামে মসজিদ  বেগম রোকেয়ার বাড়ি  বেগম রোকেয়া স্মৃতি কেন্দ্র  বেগম রোকেয়ার বাড়ি সংলগ্ন প্রাচীন মসজিদ চেয়ারম্যানের পুকুরের পাড় আখিরার নদীর ব্রিজ   খাল, নদী ও পুকুর  নদী- আখিরার নদী খাল- লতিবপুর খাল, হাতিমপুর খাল, ঘেচুলিয়া খাল। পুকুর: ০৯ টি।   হাট-বাজার  ০৩ টি।   জনপ্রতিনিধি  বর্তমান চেয়ারম্যান: মো : ইদ্রিস আলী মন্ডল +প্রাক্তন চেয়ারম্যানগণের তালিকাক্রম নংচেয়ারম্যানের নামসময়কাল০১০২০৩মো : ইদ্রিস আলী মন্ডল -বর্তমান   আরও দেখুন    ফুলচৌকি মসজিদ  বেগম রোকেয়া স্মৃতি কেন্দ্র  পায়রাবন্দ   তথ্যসূত্র   বহিঃসংযোগ  অফিসিয়াল ওয়েবসাইট   বিষয়শ্রেণী:মিঠাপুকুর উপজেলার ইউনিয়ন  এই নিবন্ধটি অসম্পূর্ণ। আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।